Ρόμπιν Κουάισον

Ο Ρόμπιν Κουαμίνα Κουάισον (σουηδικά:Robin Kwamina Quaison) γεννημένος στις 9 Οκτωβρίου 1993) είναι Σουηδός επαγγελματίας ποδοσφαιριστής ο οποίος αγωνίζονταν (μέχρι τις 29 Αυγούστου 2025 Τέλος κι επίσημα ο Κουάισον) ως κεντρικός επιθετικός αλλά και αριστερός εξτρέμ στον Άρη ΘεσσαλονίκηςRobin Kwamina Quaison to ARIS FC και την Εθνική Σουηδίας. Ο Κουάισον δεν είναι ο κλασσικός επιθετικός περιοχής καθώς αγωνίζεται χωρίς πρόβλημα σε όλο το πλάτος της επίθεσης και μπορεί να υποστηρίξει διάφορους αγωνιστικούς σχηματισμούς κατά τη διάρκεια ενός αγώνα. Το μεσαίο όνομά του, «Kwamina», σημαίνει Σαββατογεννημένος στην γκανέζικη διάλεκτο, μιας  κι  έχει γεννηθεί αυτή την ημέρα. Κουάισον: Ένα πολυεργαλείο με τη σουηδική εγγύηση ποιότητας

Καριέρα
AIK
Γεννημένος στη Akalla μια φτωχική συνοικία της Στοκχόλμης όπου οι μετανάστες, κυρίως από την Ασία και την Αφρική, αποτελούν το 60,4% του πληθυσμού), από πατέρα από τη Γκάνα και μητέρα Σουηδή,Quaison:Il Palermo è la mia grande occasione (μετάφρ) Κουάισον: "Η Παλέρμο είναι η μεγάλη μου ευκαιρία", ξεκίνησε να παίζει ποδόσφαιρο σε ηλικία 5 ετών στην Järva Kista FK.   Σε ηλικία 7 ετών, άρχισε να παίζει στην ΑΙΚ.  AIK-komet drömmer om Europa 

Αφού πέρασε με επιτυχία από όλα τα ηλικιακά τμήματα των Ακαδημιών του συλλόγου, το 1997, ξεκίνησε να αγωνίζεται με την ομάδα νέων της ΑΙΚ, της οποίας διετέλεσε και αρχηγός κατά τη σεζόν του 2011. Σημείωσε επτά γκολ στο Junior Allsvenskan Elite Norra προτού μετακομίσει το καλοκαίρι του 2011, ως δανεικός,  στη συνεργαζόμενη ομάδα της AIK, την  Βάζμπι Γιουνάιτεντ, με τη φανέλα της οποίας αγωνίστηκε σε 17 παιχνίδια για την Division 1 Norra καθώς και σε δύο αγώνες μπαράζ για την άνοδο στην Σούπερεταν, σημειώνοντας οκτώ γκολ σε αυτά τα 19 παιχνίδια. 

Μετά από αυτές τις εντυπωσιακές εμφανίσεις,  κλήθηκε στην  Εθνική Σουηδίας Κ-19 και παράλληλα επέστρεψε στην ΑΙΚ, με την οποία πραγματοποίησε το ντεμπούτο του στην Άλσβενσκαν την Πρωταπριλιά του 2012, όταν αντικατέστησε τον συμπαίκτη του, Ντάνιελ Τγιέρνστρομ, στο 76ο λεπτό του αγώνα κόντρα στην   Μιάλμπι (τελικό σκορ 0-0). 

Στις 15 Απριλίου 2012, ξεκίνησε για πρώτη φορά ως βασικός, με αντίπαλο την Syrianska FC και αντικαταστάθηκε στο 70ο λεπτό του αγώνα. Στις 20 Μαΐου 2012, σημείωσε το πρώτο του γκολ Άλσβενσκαν  στον εντός έδρας αγώνα εναντίον της Νόρσεπινγκ (τελικό σκορ 5-2), σκοράροντας το 4ο γκολ της ΑΙΚ.AIK-IFK Norrköping 5-2 20/05/2012

Το ντεμπούτο του στις ευρωπαϊκές διοργανώσεις σημειώθηκε 19 Ιουλίου 2012 κόντρα στην ισλανδική Χάφναρφιορδουρ. ΑΙΚ - Χάφναρφιορδουρ 1-1 19/07/2012 για την προκριματική φάση του Γιουρόπα Λιγκ 2012-13. Επίσης αγωνίστηκε στις 20 Σεπτεμβρίου 2012, στη βαρειά ήττα (με 4-0) της ΑΙΚ από την Νάπολι για το θεσμό του Γιουρόπα Λιγκ.

Μέχρι το τέλος της πρώτης του σεζόν (2012) με την ΑΙΚ αγωνίστηκε σε 18 παιχνίδια και σκόραρε δύο γκολ, ενώ η ομάδα κατέλαβε την 4η θέση στο πρωτάθλημα.

Τον Ιανουάριο του 2013, ο προπονητής της  Εθνικής Σουηδίας, Erik Hamrén συμπεριέλαβε τον Κουάισον στην αποστολή για το Thai King's Cup. 
Στον ημιτελικό της διοργάνωσης, η Σουηδία νίκησε στη διαδικασία των πέναλτι την  Βόρειας Κορέας, και ο Κουάισον πήρε το βάπτισμα του πυρός αντικαθιστώντας τον Simon Thern ενώ στον τελικό του τουρνουά, σκόραρε ένα τέρμα στο νικηφόρο 3-0 επί της Φινλανδίας.

Στις 21 Φεβρουαρίου 2013, ο Κουάισον επέκτεινε το συμβόλαιό του με την AIK μέχρι το καλοκαίρι του 2015. 

Κατά τη 2η του σεζόν με τα χρώματα της ΑΙΚ κατέγραψε 28 συμμετοχές σε όλες τις διοργανώσεις. Ο τελευταίος αγώνας με τη φανέλα της ΑΙΚ ήταν στις 2 Ιουνίου 2014 στη νίκη με 4-2 επί της Μπρομαποϊκάρνα.AIK-IF Brommapojkarna 4-2 02/06/2014
Παλέρμο
Στις 18 Ιουλίου 2014, ο Κουάισον υπέγραψε τριετές συμβόλαιο με την ιταλική ομάδα Παλέρμο, η οποία μόλις είχε προβιβαστεί στην Σέριε Α, και αφού πρώτα η ΑΙΚ απέρριψε αντίστοιχες προτάσεις από διάφορες αγγλικές ομάδες. Transfer news: AIK Solna deny firm offers from abroad for midfielder Robin Quaison 
Πραγματοποίησε το ντεμπούτο του με τη φανέλα της Παλέρμο στον αγώνα του τρίτου γύρου του Κυπέλλου Ιταλίας, ο οποίος διεξήχθη στις 24 Αυγούστου και η Παλέρμο έχασε 3-0 από τη Μόντενα. Palermo-Modena 0-3 Αντίστοιχα, ντεμπουτάρισε στο ιταλικό πρωτάθλημα στις 21 Σεπτεμβρίου 2014 εναντίον της Ίντερ, σε έναν αγώνα που έληξε με 1–1 και ο Κουάισον αντικαταστάθηκε στο 83ο λεπτό.

Στις 11 Ιανουαρίου 2015, στον εκτός έδρας αγώνα με την Φιορεντίνα, ο Κουάισον μπήκε ως αλλαγή στο 52ο λεπτό στη θέση του Έντσο Μαρέσκα και στο 59ο λεπτό σημείωσε το πρώτο του γκολ για τον σύλλογο, ενώ δύο λεπτά αργότερα σημείωσε το δεύτερο γκολ του. Ωστόσο, η Παλέρμο έχασε τον αγώνα με 4–3. Fiorentina-Palermo 4-3, gol di Pasqual, Basanta, Quaison (2), Cuadrado, Joaquin e Belotti (rigore)
 Μάιντς 05
Μετά από μια γεμάτη τριετία στην Ιταλία με 70 συμμετοχές (8 γκολ, 5 ασίστ) σε πρωτάθλημα και Κύπελλο, και κυριολεκτικά την τελευταία μέρα της χειμερινής μεταγραφικής περιόδου, το Γενάρη του 2017 σε μια περίοδο που η Παλέρμο κυριολεκτικά παράπαιε, η γερμανική Μάιντς 05 τον αγόρασε δίνοντας 2,5 εκ ευρώ και υπογράφοντας μαζί του συμβόλαιο διάρκειας 4,5 ετών. Quaison bei Mainz angekommen

Στις 17 Δεκεμβρίου 2019, ο Κουάισον σημείωσε το πρώτο του χατ-τρικ στην καριέρα του σε μια νίκη με 5–0  επί της Βέρντερ Βρέμης.Robin Quaison hits hat-trick as Mainz put five without reply past Werder Bremen
Στη Γερμανία ο Κουάισον διέπρεψε φορώντας 130 φορές τη φανέλα της Μάιντς σε όλες τις διοργανώσεις ( με 34 γκολ και 12 ασίστ) ενώ παράλληλα αποτελεί τον 2ο κορυφαίο σκόρερ όλων των εποχών της ομάδας στη Μπουντεσλίγκα με 31 γκολ. 1. FSV Mainz 05  All-time goal-scorers in Bundesliga
Αλ Ετιφάκ
Τον Ιούλιο του 2021 ,σε  ηλικία μόλις 27 ετών, αποφάσισε να δοκιμάσει μια νέα ποδοσφαιρική πρόκληση, μετακομίζοντας στη Σαουδική Αραβία και το Σαουδαραβικό Πρωτάθλημα για λογαριασμό της Αλ Ετιφάκ παρά το γεγονός ότι αρκετοί σύλλογοι της Ευρώπης τον ήθελαν. Quaison verlässt Mainz 05 in Richtung Saudi-Arabien

Μολονότι οι δυο πρώτες σεζόν με την Αλ Ετιφάκ ήταν ικανοποιητικές για τον Κουάισον, στη συνέχεια η άφιξη του νέου προπονητή,  Στίβεν Τζέραρντ Officiellt: Steven Gerrard flyttar till Robin Quaisons Al-Ettifaq το καλοκαίρι του 2023, καθώς και μιας πλειάδας σημαντικών παικτών δημιούργησε μεγάλες προσδοκίες στους οπαδούς της ομάδας. Η αρχή ήταν εντυπωσιακή με τρεις νίκες στη σειρά, μεταξύ των οποίων και αυτή στην πρεμιέρα κόντρα στην Αλ Νασρ Ριάντ του Κριστιάνο Ρονάλντο, με τον Κουάισον να πετυχαίνει το ένα από τα δυο γκολ.Al Ettifaq-Al Nassr 2-1 14/08/2013 Οι ήττες όμως που επακολούθησαν καθώς  η επιθυμία του Τζέραρντ να φέρει κι άλλους παίκτες από την Αγγλία, οδήγησαν σταδιακά στον πλήρη παροπλισμό του Κουάισον. Όταν του ζητήθηκε να αποχωρήσει από την ομάδα, ώστε να ελευθερωθεί μια θέση ξένου παίκτη, ο Κουάισον αρνήθηκε (αφού οι ετήσιες απολαβές του ήταν κοντά στα 3εκ ευρώ), με αποτέλεσμα να τεθεί εκτός πλάνου της ομάδας και δεν αγωνίστηκε καθόλου στο δεύτερο μισό της σεζόν (2023-24), περιμένοντας να ολοκληρωθεί το συμβόλαιό του.

Στις 21 Αυγούστου 2021, σημείωσε το πρώτο του τέρμα με την φανέλα της Αλ Ετιφάκ, στο ισόπαλο (με 3-3) ματς κόντρα στην  Αλ Σαμπάμπ του Ριάντ. Συνολικά με τη φανέλα της Αλ Ετιφάκ κατέγραψε 68 συμμετοχές, 16 γκολ και 3 ασίστ.

Άρης Θεσσαλονίκης
Στις 23 Σεπτεμβρίου 2024,  ο Κουάισον υπέγραψε διετές συμβόλαιο με τον Άρη Θεσσαλονίκης και στις 5 Οκτωβρίου πραγματοποίησε το ντεμπούτο του στον νικηφόρο αγώνα (με 2-0) κόντρα στη Λαμία. Άρης – Λαμία 2-0: «Πέταξε» στην κορυφή με Μορόν! (highlights) 

Εθνικές ομάδες
Τον Μάρτιο του 2015 κλήθηκε από την Εθνική Σουηδίας για τους αγώνες κόντρα στη Μολδαβία (για τα προκριματικά του Ευρωπαϊκού Πρωταθλήματος 2016) και το Ιράν (φιλικό ματς),Sweden-Iran 3-1 31/3/2015 δηλώνοντας ταυτόχρονα ότι αποποιήθηκε την εθνική ομάδα της Γκάνας.Talented Palermo star Robin Kwamina Quaison snubs Ghana as he chooses Sweden 

Το καλοκαίρι του 2015, η Σουηδία Κ21, με τον Κουάισον στη σύνθεσή της, αναδείχθηκε πρωταθλήτρια Ευρώπης Κ21, κερδίζοντας στον τελικό την Πορτογαλία στα πέναλτι.2015 Under-21 EURO: Spot-on Sweden make historyHär är Sveriges trupp i U21-EM 2015 Νωρίτερα, στην ίδια διοργάνωση ο Κουάισον είχε σημειώσει ένα γκολ στον νικηφόρο ημιτελικό κόντρα στη Δανία (4-1), σκοράροντας 9 λεπτά μετά την είσοδό του στον αγωνιστικό χώρο.Denmark U21 vs. Sweden U21 1-4

Το καλοκαίρι του 2016, ως μέλος της Σουηδικής Ολυμπιακής Ομάδας, έλαβε μέρος στους Θερινούς Ολυμπιακούς Αγώνες του 2016.Quaison kallades in – och skadade sig 

Ξεκινώντας από το Μάρτη του 2019, άρχισε να καλείται συστηματικότερα στη Σουηδική Εθνική ομάδα, με την οποία συμμετείχε και στο Ευρωπαϊκό Πρωτάθλημα του 2020, που ουσιαστικά διεξήχθη το 2021 λόγω της πανδημίας του COVID-19.

Στις 24 Μαρτίου 2022 σημείωσε στην παράταση, το νικητήριο γκολ εναντίον της Τσεχίας, το οποίο έδωσε στη Σουηδία το εισιτήριο για τον τελικό των πλέι οφ του Παγκοσμίου Κυπέλλου του 2022.Sweden- Czech Republic 1-0 24/03/2022

Συνολικά, με την εθνική ανδρών ο Σουηδός επιθετικός μετράει 52 συμμετοχές και 14 γκολ.

Φιλανθρωπικό έργο
Ο Κουάισον διακρίνεται και εκτός αγωνιστικών χώρων επιδεικνύοντας έντονο φιλανθρωπικό έργο αφού έχει ιδρύσει το Stiftelsen Quaison Foundation Stiftelsen Quaison Foundation, ένα ίδρυμα που στοχεύει να βοηθήσει, να υποστηρίξει και να εμπνεύσει παιδιά και νέους, ανεξαρτήτως φύλου, εθνικότητας, ηλικίας και καταγωγής, να τολμήσουν να ονειρεύονται ένα θετικό μέλλον.
Διακρίσεις
Σουηδία Κ21
 Ευρωπαϊκό Πρωτάθλημα Ποδοσφαίρου Κ-21: Πρωταθλητές 2015

 Παραπομπές

Εξωτερικοί σύνδεσμοι 

 Robin Quaison Ο Ρόμπιν Κουάισον στη βάση δεδομένων της  aikfotboll.se 
 Προφίλ Ρ.Κουάισον στο transfermarkt.com

Κατηγορία:Σουηδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές 1. ΦΣΦ Μάιντς 05
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ελλάδα